**Մարզպետի տեղակալ Լևոն Սարգսյանը մասնակցել է Անկախության օրվան նվիրված հանդիսավոր երթին 21.09.2017թ.**

 Ամեն տարի սեպտեմբերի 21-ին Անկախության տոնին նվիրված տարաբնույթ միջոցառումներ են կազմակերպվում Տավուշի մարզում, իսկ գլխավոր միջոցառումը տեղի է ունենում մարզկենտրոն Իջևանում: Ավանդույթի համաձայն այս անգամ էլ տոնական միջոցառումների շարքն Իջևանում մեկնարկեց Տավուշի մարզպետարանին հարակից Սահմանադրության հրապարակից: Զինվորական նվագախմբի խրոխտ հնչյունների ներքո, տոնակատարության մասնակիցները երթով շարժվեցին դեպի Ազատամարտիկների հրապարակ, որտեղ ծաղկեպսակներ դրեցին ու ծաղիկներ խոնարհեցին իրենց կյանքը հայրենիքի ազատության ու անկախության համար զոհաբերած հայ քաջորդիների հիշատակը հավերժացնող հուշարձանին: Անկախության տոնին նվիրված միջոցառումների շարքը եզրափակվեց Իջևանի մշակույթի տանը կազմակերպված տոնական համերգով: